Sisäministeriön hallinto- ja kehittämisosasto

Lausuntopyyntö 28.2.2018

PEO; lausunto; HKO

Hallinto- ja kehittämisosasto on pyytänyt pelastusosastolta lausunnon liittyen liikenne- ja viestintäministeriön lausuntopyyntöön luonnoksesta hallituksen esitykseksi raideliikennelaiksi sekä laiksi liikenteen palveluista annetun lain muuttamisesta.

Pelastusosasto toteaa, että luonnoksessa raideliikennelaiksi (9 §) on asianmukaisesti kaavailtu säädettäväksi siitä, että pelastustoimen nopean paikalle saamisen varmistamiseksi, toimijoiden on yhdessä kehitettävä turvallisuusjohtamisjärjestelmiään rataverkon haltijan hätätilamenettelyjen yhteensovittamiseksi kaikkien rataverkkoa käyttävien rautatieliikenteen harjoittajien ja pelastustoimen kanssa.

Pelastusosasto toteaa lisäksi, että HE-luonnoksen molemmissa lakiesityksissä on kiinnitetty huomiota poikkeusoloihin varautumiseen (raideliikennelakiehdotuksen 167 § sekä ehdotus laiksi liikenteen palveluista annetun lain muuttamisesta I osan 5 luvun 6 § ja I osan 6 luvun 8 §).

Pelastusylijohtaja Janne Koivukoski

Pelastusylitarkastaja Veli-Pekka Hautamäki

Asiakirja on sähköisesti allekirjoitettu asianhallintajärjestelmässä. Sisäministeriö 20.03.2018 klo 09:49. Allekirjoituksen oikeellisuuden voi todentaa kirjaamosta.